[{"text_idx": "#000002", "text": "Ymysg y swyddi newydd - hyd at 25 llawn amser ac 18 rhan amser - mae galw am staff cegin a gweini, gwasanaeth cwsmeriaid, gofal plant yn ogystal a\u0302 staff gweinyddol."}, {"text_idx": "#000003", "text": "Yn y ganolfan, bydd hyd at 65 o bobl yn gweithio i gyd, gan gynnwys 10 o staff partneriaid fydd yn cael eu hadleoli yno, a 15 o weithwyr amgueddfa Stori Caerdydd."}, {"text_idx": "#000004", "text": "Mae'r ganolfan yn chwilio am staff profiadol yn y caffi bar, y siop, y feithrinfa ac ar di\u0302m gweinyddol Yr Hen Lyfrgell."}, {"text_idx": "#000005", "text": "Yn ogystal, mae 'na gyfle i brentisiaid dderbyn hyfforddiant mewn rhai roliau penodol. Bydd y staff yn cael eu cyflogi gan bartneriaid preswyl y ganolfan fydd a\u0302 chyfrifoldeb dros y gwasanaethau unigol."}, {"text_idx": "#000006", "text": "Mewn datganiad ddydd Gwener, fe ddywedodd y ganolfan mai'r bwriad yw \"cynnig amrywiaeth o wasanaethau, cyfleusterau yn ogystal a\u0302 rhaglen lawn o weithgareddau\"."}, {"text_idx": "#000007", "text": "\"Yn yr adeilad eiconig dros dri llawr ar Yr Aes bydd Caffi Bar a bwyty, siop yn gwerthu cynnyrch Cymraeg, Cre\u0300che Mudiad Meithrin, gwersi Cymraeg i ddysgwyr, ardal berfformio, cyfleusterau cynadledda, ystafelloedd digwyddiadau ac Amgueddfa Stori Caerdydd.\""}, {"text_idx": "#000008", "text": "Fe ddywedodd Arweinydd Cyngor Sir Caerdydd, y Cynghorydd Phil Bale: \"Mae Yr Hen Lyfrgell am fod yn brosiect cyffrous yma yng Nghaerdydd, nid yn unig i drigolion ac i bobl Cymru, ond bydd hefyd yn gweithredu fel atyniad newydd gwych i ymwelwyr yng nghanol y ddinas lle gall pobl ddod a chlywed yr iaith Gymraeg."}, {"text_idx": "#000009", "text": "\"Fel cyngor un o'n blaenoriaethau yw creu mwy o swyddi a rhai sy'n talu'n well a bydd y cyfleuster newydd yma yn darparu amrywiaeth o gyfleoedd i siaradwyr Cymraeg allu defnyddio'r iaith mewn amgylchedd gwaith.\""}, {"text_idx": "#000012", "text": "\"Y brifddinas yw un o'r llefydd lle mae'r Gymraeg ar gynnydd mwyaf ac mae'r ysgolion cyfrwng Cymraeg ac amryw golegau a phrifysgolion Caerdydd wedi cynhyrchu gweithlu dwyieithog cryf yma."}, {"text_idx": "#000017", "text": "'Gwrthwynebu prosiectau ynni gwynt yn anfoesol'"}, {"text_idx": "#000026", "text": "Carchar yn 'agoriad llygad i anghyfiawnder'"}]